CELEX: 32013R1322
Language: ro
Date: 2013-12-11 00:00:00
Title: Regulamentul de punere în aplicare (UE) nr. 1322/2013 al Comisiei din 11 decembrie 2013 de acordare, pentru anul 2014, a accesului nelimitat și scutit de taxe vamale în Uniune pentru anumite mărfuri originare din Norvegia și rezultate din transformarea produselor agricole prevăzute în Regulamentul (CE) nr. 1216/2009 al Consiliului

12.12.2013   
            
            
               RO
            
            
               Jurnalul Oficial al Uniunii Europene
            
            
               L 333/68
            
         REGULAMENTUL DE PUNERE ÎN APLICARE (UE) NR. 1322/2013 AL COMISIEI
   din 11 decembrie 2013
   de acordare, pentru anul 2014, a accesului nelimitat și scutit de taxe vamale în Uniune pentru anumite mărfuri originare din Norvegia și rezultate din transformarea produselor agricole prevăzute în Regulamentul (CE) nr. 1216/2009 al Consiliului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1216/2009 al Consiliului din 30 noiembrie 2009 de stabilire a regimului comercial aplicabil anumitor mărfuri rezultate din transformarea produselor agricole (1), în special articolul 7 alineatul (2),
   având în vedere Decizia 2004/859/CE a Consiliului din 25 octombrie 2004 privind încheierea unui acord sub forma unui schimb de scrisori între Comunitatea Europeană și Regatul Norvegiei referitor la Protocolul nr. 2 la Acordul bilateral de liber schimb între Comunitatea Economică Europeană și Regatul Norvegiei (2), în special articolul 3,
   întrucât:
   
               (1)
            
            
               Protocolul nr. 2 la Acordul bilateral de liber schimb între Comunitatea Economică Europeană și Regatul Norvegiei din 14 mai 1973 (3) și Protocolul 3 la Acordul privind SEE, astfel cum a fost modificat prin Deciziile nr. 140/2001 (4) și nr. 138/2004 (5) ale Comitetului mixt al SEE (denumit în continuare „Protocolul 3 la Acordul privind SEE”) stabilesc regimul comercial al anumitor produse agricole și produse agricole transformate între părțile contractante.
            
         
               (2)
            
            
               Protocolul 3 la Acordul privind SEE prevede taxe vamale zero aplicabile unor anumite ape cu adaos de zahăr sau alți îndulcitori sau cu arome, încadrate la codul NC 2202 10 00, precum și altor băuturi nealcoolice cu conținut de zahăr sau alți îndulcitori sau cu arome, dar care nu conțin produse de la pozițiile 0401 până la 0404 sau grăsimi obținute din produse de la pozițiile 0401 până la 0404, încadrate la codul NC 2202 90 10.
            
         
               (3)
            
            
               Taxa vamală zero aplicabilă apelor și altor băuturi în cauză a fost suspendată temporar pentru Norvegia printr-un acord sub forma unui schimb de scrisori între Comunitatea Europeană și Regatul Norvegiei privind Protocolul nr. 2 la Acordul bilateral de liber schimb între Comunitatea Economică Europeană și Regatul Norvegiei (6) (denumit în continuare „Acordul sub forma unui schimb de scrisori”), aprobat prin Decizia 2004/859/CE. În conformitate cu Acordul sub forma unui schimb de scrisori, importurile scutite de taxe vamale de produse încadrate la codurile NC 2202 10 00 și ex 2202 90 10 originare din Norvegia sunt permise numai în limitele unui contingent scutit de taxe vamale, aplicându-se o taxă asupra importurilor ce depășesc acest contingent alocat.
            
         
               (4)
            
            
               Mai mult, Acordul sub forma unui schimb de scrisori prevede că produsele în cauză beneficiază de acces nelimitat în Uniune scutit de taxe vamale atât timp cât, la data de 31 octombrie a anului precedent, contingentul tarifar nu a fost epuizat. Conform datelor furnizate Comisiei, contingentul anual pentru 2013 pentru apele și băuturile în cauză deschis prin Regulamentul de punere în aplicare (UE) nr. 1085/2012 al Comisiei (7) nu a fost epuizat la 31 octombrie 2013. Prin urmare, produsele în cauză ar trebui să beneficieze, între 1 ianuarie 2014 și 31 decembrie 2014, de acces nelimitat în Uniune scutit de taxe vamale.
            
         
               (5)
            
            
               Prin urmare, pentru 2014, este necesar să nu se aplice suspendarea temporară a regimului de scutire de taxe vamale aplicat în temeiul Protocolului nr. 2 la Acordul bilateral de liber schimb între Comunitatea Economică Europeană și Regatul Norvegiei din 14 mai 1973.
            
         
               (6)
            
            
               Din motive de securitate juridică, este necesară abrogarea dispozițiilor din legislația Uniunii care nu mai produc efecte juridice cu privire la situații prezente sau viitoare. Prin urmare, Regulamentul de punere în aplicare (UE) nr. 1085/2012 ar trebui abrogat.
            
         
               (7)
            
            
               Măsurile prevăzute de prezentul regulament sunt conforme cu avizul Comitetului de gestionare a problemelor orizontale cu privire la comerțul cu produse agricole prelucrate care nu sunt cuprinse în anexa I,
            
         ADOPTĂ PREZENTUL REGULAMENT:
   Articolul 1
   (1)   În perioada 1 ianuarie-31 decembrie 2014, mărfurilor încadrate la codul NC 2202 10 00 (ape, inclusiv ape minerale și ape gazeificate cu adaos de zahăr sau alți îndulcitori sau cu arome) și ex 2202 90 10 [alte băuturi nealcoolice cu conținut de zahăr (zaharoză sau zahăr invertit)] originare din Norvegia li se acordă acces nelimitat și scutit de taxe vamale în Uniune.
   (2)   Regulile de origine care se aplică mărfurilor menționate la alineatul (1) sunt cele stabilite în Protocolul nr. 3 la Acordul bilateral de liber schimb între Comunitatea Economică Europeană și Regatul Norvegiei din 14 mai 1973.
   Articolul 2
   Regulamentul de punere în aplicare (UE) nr. 1085/2012 se abrogă.
   Articolul 3
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 1 ianuarie 2014.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 decembrie 2013.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 328, 15.12.2009, p. 10.
   
      (2)  JO L 370, 17.12.2004, p. 70.
   
      (3)  JO L 171, 27.6.1973, p. 2.
   
      (4)  Decizia nr. 140/2001 a Comitetului mixt al SEE din 23 noiembrie 2001 de modificare a Protocoalelor 2 și 3 la Acordul privind SEE, privind produsele agricole transformate și alte produse agricole (JO L 22, 24.1.2002, p. 34).
   
      (5)  Decizia nr. 138/2004 a Comitetului mixt al SEE din 29 octombrie 2004 de modificare a Protocolului 3 la Acordul privind SEE, privind produsele menționate la articolul 8 alineatul (3) litera (b) din acord (JO L 342, 18.11.2004, p. 30).
   
      (6)  JO L 370, 17.12.2004, p. 72.
   
      (7)  Regulamentul de punere în aplicare (UE) nr. 1085/2012 al Comisiei din 20 noiembrie 2012 de deschidere pentru anul 2013 a unor contingente tarifare aplicabile importurilor în Uniunea Europeană de anumite mărfuri originare din Norvegia și rezultate din prelucrarea produselor agricole prevăzute în Regulamentul (CE) nr. 1216/2009 al Consiliului (JO L 322, 21.11.2012, p. 2).